Jep Muus har imidlertid ikke efterladt sig noget godt eftermæle. Ikke blot klagede [[Hansestæderne]] over, at han drev [[sørøveri]] efter en stor målestok, men efter hans død kom det op, at et [[Skøde (ejendom)|skøde]], hvormed han havde tilegnet sig fru Marine Jensdatters hovedgård Højby i [[Skåne]], var falsk; han havde kun haft gården i pant, men den var i tide blevet indløst. Jep Muus havde benyttet fruens [[signet]] uden hendes vilje og havde med sit følge ved trussel på livet tvunget to [[kannik]]er i [[Lund (Sverige)|Lund]] til at besegle det falske brev. Følgelig blev Højby fradømt hans arvinger. Men Jep Muus stod i stor gunst hos dronning Margrete, der efter sagnet tvang den unge Jomfru Kirsten Pedersdatter [[Thott]] til at ægte den aldrende herre, der havde bortført hende fra [[Bosø Kloster]], og det skønt Kirsten var tilsagt [[Mogens Pedersen Munk|Mogens ("Holger") Munk]], Et andet sagn om, at hun efter sit bryllup på Helsingborg gav Jep Muus en guldring med en indsmeltet kobbernagle og indskriften: "Arte dig Kobbernagle, du ligger i Guld", dermed sigtende til hans egen ringe herkomst i sammenligning med hendes, savner historisk baggrund, thi Jep Muus var næppe af ringere herkomst; han kalder den ovennævnte frue på Højby for søster, og hun hørte til en af Skånes ypperste ætter, [[Galen (slægt)|Galen]], og den foran nævnte hr. Niels Jensen Muus fører Thotternes firedelte [[Våben (heraldik)|skjold]], så at Jep Muus endog mulig har været af selv samme slægt som sin hoffærdige frue. At hans egne [[sigil]]ler også viser snart et delt, snart et tredelt skjold, skyldes mulig uefterrettelige gravører.
Personbillede_savnes Titler Samfund Historie